Ի դեպ, շատ վատ օրեր են սպասվում նաեւ օրինակ Բելգիային, որը նույնպես ետ է մեզանից` 42-րդն է: Հա, ի դեպ, Ճապոնիայի վիճակն էլ է օրհասական` ընդամենը 34-րդ տեղում է, ու մինչեւ Սերժ Սարգսյանը կավարտեր իր ելույթը, բացառված չէ, որ Հայաստանը արդեն մի 10 տողով բարձրացել է «Դուինգ բիզնեսի» սանդղակում ու տրորել Ճապոնիային, իր միջնադարյան տնտեսությամբ: Ասենք, որ Շվեյցարիան էլ այնքան առաջ չէ` 31-րդ տեղում է: Այդ հետամնացին էլ կտրորենք հաջորդ տարի. հեսա միավորվենք ու ֆաբրիկաներն ու ջերմոցները կառուցենք, նոր կիմանան: